Fernando Alonso

**Fernando Alonso Díaz** (Oviedo, Asturija, 29. srpnja 1981.), je španjolski vozač automobilističkih utrka, dvostruki svjetski prvak Formule 1, gdje je aktualni je vozač tima Ferrari. 25. rujna 2005. osvojio je naslov svjetskog prvaka sa 24 godine i 59 dana, čime je srušio rekord Emersona Fittipaldija za najmlađega svjetskoga prvaka. Nakon obrane naslova sljedeće godine, Alonso je postao i najmlađi dvostruki svjetski prvak.

## Početak
Fernando Alonso svoju karijeru započeo je s tri godine kada mu je njegov otac José Luis Alonso darovao kart koji je prvotno sastavio za svoju osmogodišnju kćer Lorenu, Fernandovu sestru, no ona nije pokazala nikakav interes te je kart pripao Fernandu. 
U lipnju 1988. Alonso se prvi put natjecao u službenoj konkurenciji te pobijedio u svojoj prvoj utrci, na kraju sezone osvojio je naslov sa svih osam osvojenih utrka koje su činile test. Godinu dana kasnije postao je prvak Asturije i Galicije u juniorskoj klasi. 1990. ponovno je osvojio prvenstvo Asturije i Navarre, ovoga puta u kadetskoj klasi. 1991. pobijedio je u kadetskom prvenstvu Asturije i Baskije te završio drugi u prvenstvu Španjolske. 1993. i 1994. osvojio je juniorsko prvenstvo Španjolske. Iduće godine dopušteno mu je natjecati se u svjetskom prvenstvu u kojemu je završio na trećem mjestu ispred Kimija Raikkonena. 1996. bio je prvak Španjolske, osvojio je prvenstvo Italije, Marlboro Grand Prix i pobijedio u svjetskom juniorskom prvenstvu. 1997. postao je prvak Španjolske, Italije i Europe u A kategoriji. 1998. osvojio je prvenstvo Španjolske, Pariz-Bercy Trophy, prvenstvo Industrije u Italiji i Ford Open.

## Karijera u Formuli 1
### Minardi
**Fernando Alonso** svoju F1 karijeru započeo je na Velikoj nagradi Australije 2001. godine. Minardiju je ovo također bila prva sezona i to pod vodstvom Paula Stoddarta. Alonso je nakon te sezone postao test vozač Renaulta.

### Renault
 
**Alonso** je u Renaultu 2001. i 2002. godine odvozio ukupno 1642 krugova kao test vozač. Tada ga je ugledao predsjednik Flavio Briatore koji mu je dao priliku, ispred Jensona Buttona, koju je Alonso vrlo rado iskoristio te postao drugi vozač uz Jarna Trullija.

**2003.** Svoju prvu utrku u Renaultu na VN Australije završio je na 7. mjestu. 22. ožujka 2003. na VN Malezije s 21 godinom bio je najmlađi vozač koji je osvojio pole position i završio na postolju. Na VN Brazila doživio je najtežu nesreću u svojoj F1 karijeri zabivši se u zaštitnu ogradu pri brzini od 280&nbsp;km/h, što je bilo rezultat prijašnje nesreće Marka Webbera. Svoju prvu pobjedu ostvario je na VN Mađarske i time postao najmlađi vozač koji je ikada pobijedio u utrci F1. Sezonu je završio na 6. mjestu s 55 bodova uključujući 4 postolja.

**2004.** godina započela je dobro za Alonsa koji je završio na 3. mjestu u Australiji. Sredinom sezone završio je na postolju u Francuskoj, a ubrzo zatim u Njemačkoj i Mađarskoj. Mnogi su sumnjali u Alonsove sposobnosti da nadmaši Jarna Trullija, ali kako se približavao kraj sezone, Trullijeva je forma padala i tako je Alonso završio sezonu na 4. mjestu u ukupnom poretku vozača s 59 osvojenih bodova.

**2005.** godine Alonso postaje najmlađi svjetski prvak.

**2006.** godine Alonso brani svoju titulu svjetskoga prvaka.

### McLaren Mercedes
**2007.** godine Alonsu se u McLarenu pridružio mladi Lewis Hamilton. Već u drugoj utrci u Maleziji Alonso je pokazao zašto je dvostruki svjetski prvak prvim mjestom. Alonsov suvozač Lewis Hamilton u debitantskoj utrci osvaja treće mjesto dokazavši da je odličan vozač. U nevjerojatnoj završnici sezone, Kimi Raikkonen, Ferrarijev vozač, uspijeva u posljednjoj utrci sezone osvojiti naslov svjetskoga prvaka pobjegavši Alonsu i Hamiltonu za 1 bod. Unatoč tomu što su McLarenovi vozači imali jednak broj bodova, pobjeda i drugih mjesta, zbog manjeg broja trećih mjesta Alonso završava sezonu na 3. mjestu.

### Renault
**2008.** godine Alonso se vratio u Renault nakon neuspješne sezone u McLaren Mercedesu. Do VN Europe je njegov Renault bio prilično mušičav, i do tada je osvojio samo 18 bodova. A onda je na VN Belgije slijedio preokret. Na VN Belgije i VN Italije osvaja 2 četvrta mjesta. Nakon te dvije utrke Alonso s puno samopouzdanja dolazi na VN Singapura. A onda u kvalifikacijama slijedi šok: na početku Q2 otkazuje pumpa za gorivo i Alonso mora startati petnaesti. Tada mu je slijedila naj kompromitirajuća utrka u karijeri. Na startu se odmah probija na 12. mjesto, još malo kasnije pretječe Jarna Trullija te dolazi na 11. mjesto. U 13. krugu odlazi u boks te, istina, pada na zadnje mjesto, ali tada slijedi skandal. Samo jedan krug kasnije njegov se momčadski kolega Nelson Piquet Jr. zabija u zid, prema prethodnom dogovoru sa Flaviom Briatoreom. Briatorea je godinu dana kasnije Svjetsko vijeće za moto-sport Međunarodne automobilističke federacije (FIA) optužilo da je naredio Piquetu da se namjerno zaleti u zid na utrci u Singapuru čime je omogućio momčadskom kolegi Alonsu da pobijedi.Alonso nije kažnjen jer navodno ništa o tome nije znao. Nakon Singapura su slijedili još jedna pobjeda u Japanu, četvrto mjesto u Kini te drugo mjesto u Brazilu. Na kraju sezone je zauzeo peto mjesto u Prvenstvu vozača sa 61 osvojenim bodom.

**2009.** godine Alonso je vrlo dobro vozio i Renault je dobro radio, do VN Mađarske niti jednom nije odustao. Na VN Mađarske je prvi put nakon VN Italije 2007. osvojio najbolju startnu poziciju.

## Privatni život
**Alonso** je oženjen Španjolkom Raquel del Rosario, glavnom pjevačicom španjolske pop grupe "*El Sueño de Morfeo*". Trenutačno žive u Švicarskoj.

## Postignuća
### Sažetak karijere

### Potpuni popis rezultata u Formuli 1
(key) (Utrke u **boldu** označavaju najbolju startnu poziciju) (Utrke u *italicu* označuju najbrži krug utrke)

## Vanjske veze

* Članak na www.klik.hr 
* Fernando Alonso FanSite 
* Fernando Alonso News